A leyenda mas famosa diz que as Tres Serols yeran tres chirmanas, Meehni, Wimlah y Gunnedoo, miembros d'a tribu katoomba que habitaba en a val de Jamison. As tres s'enamororon de tres hombres, chirmans, d'a vecina tribu nepean, encara que o suyo matrimonio yera viedau por as leis tribals. Os tres chirmans no yeran d'alcuerdo con dita lei y no quereban aceptar-la por o que decicioron raptar a las tres chirmanas. Isto derivó en una gran batalla tribal, estando as tres chirmanas convertidas en piedra por un anciano d'a suya tribu ta protecher-las. O viello manimenos morió en a batalla y dengún no pudo tornar a las chirmanas a o suyo estau orichinal. Se diz que ista leyenda perteneixe a la mitolochía d'os indichenas australians.